b"\n_START_ARTICLE_\nAcad\xc3\xa8mia d'Infanteria de Toledo\n_START_SECTION_\nHist\xc3\xb2ria\n_START_PARAGRAPH_\nL'acad\xc3\xa8mia va ser creada amb el nom de Col\xc2\xb7legi d'Infanteria a Toledo, en 1850. El 17 d'octubre de 1875, despr\xc3\xa9s d'haver estat traslladada temporalment a Madrid, es va instal\xc2\xb7lar a l'Alc\xc3\xa0sser de Toledo. Va desapar\xc3\xa8ixer en 1882 en ser absorbida per la recentment creada Acad\xc3\xa8mia General Militar, per\xc3\xb2 va tornar a constituir-se com a Acad\xc3\xa8mia d'Infanteria quan l'Acad\xc3\xa8mia General Militar va ser dissolta en 1893._NEWLINE_Entre els alumnes m\xc3\xa9s destacats de l'Acad\xc3\xa8mia d'Infanteria durant els primers anys del segle XX, etapa en la qual era coronel director Jos\xc3\xa9 Villalba Riquelme es troben els que serien els m\xc3\xa0xims caps militars dels ex\xc3\xa8rcits enfrontats en la Guerra Civil Espanyola: Francisco Franco, General\xc3\xadssim de l'Ex\xc3\xa8rcit revoltat i Vicente Rojo Lluch, Cap de l'Estat Major Central de l'Ex\xc3\xa8rcit Popular de la Rep\xc3\xbablica._NEWLINE_Despr\xc3\xa9s de la creaci\xc3\xb3 de l'Acad\xc3\xa8mia General Militar en 1927, l'Acad\xc3\xa8mia d'Infanteria es converteix en Acad\xc3\xa8mia d'Aplicaci\xc3\xb3 d'Infanteria. Dissolta l'Acad\xc3\xa8mia General Militar en 1931, l'Acad\xc3\xa8mia d'Infanteria es fusiona amb les Acad\xc3\xa8mies de Cavalleria i d'Intend\xc3\xa8ncia En octubre de 1939, acabada la Guerra Civil, la Direcci\xc3\xb3 General d'Ensenyament Militar restabl\xc3\xad les Acad\xc3\xa8mies especials de les Armes. El primer director en la nova etapa seria el Coronel d'Infanteria habilitat Santiago Amado L\xc3\xb3riga. _NEWLINE_En 1974 l'Acad\xc3\xa8mia es va fusionar amb l'Escola d'Aplicaci\xc3\xb3 i Tir d'Infanteria, que tenia la seva seu a Madrid, igual que ho fessin les altres Acad\xc3\xa8mies de les armes amb les respectives Escoles d'Aplicaci\xc3\xb3.\n_START_SECTION_\nSeu\n_START_PARAGRAPH_\nLa seu hist\xc3\xb2rica de l'Alc\xc3\xa0sser de Toledo ja havia sofert un incendi en 1887 i va resultar completament destru\xc3\xafda durant la Guerra Civil._NEWLINE_En acabar la guerra, l'Acad\xc3\xa8mia d'Infanteria va estar instal\xc2\xb7lada provisionalment en Saragossa, a l'edifici de l'Acad\xc3\xa8mia General Militar, i a Guadalajara, a la seu de la Fundaci\xc3\xb3 de San Diego de Alcal\xc3\xa1. A partir del curs 1948\xe2\x80\x931949 torn\xc3\xa0 a Toledo, a un edifici de nova construcci\xc3\xb3, obra dels enginyers militars Tinent Coronel Manuel Carrasco Cadenas, Tinent Coronel Arturo Ure\xc3\xb1a Escario i Tinent Coronel Julio Hern\xc3\xa1ndez Garc\xc3\xada. L'edifici, d'estil neorenaixentista, harmonitza b\xc3\xa9 amb l'Alc\xc3\xa0sser, situat just al davant."